**Z Á P I S N I C A**

Z obecného zastupiteľstva zo dňa 22.6.2012 o 16.00 hod. v zasadačke obecného úradu.

Prítomní poslanci: 5 poslanci

Počet poslancov: 5 poslancov

PROGRAM:

1. Zahájenie
2. Kontrola plnenia uznesenia
3. Správa z finančnej kontroly
4. Návrh plánu kontrolnej činnosti na II. Polrok 2012
5. Schválenie všeobecného záväzného nariadenia o udržiavaní čistoty, ochrane životného prostredia a zákaze vypaľovania trávy na území obce Uličské Krivé
6. Rôzne
7. Návrh na uznesenie
8. Záver

Bod 1 – Starosta obce privítal prítomných poslancov. Dal hlasovať za predložený program, ktorý bol jednohlasne schválený.

**Hlasovanie za predložený program:**

**Za: 5 poslanci Proti: 0 poslancov Zdržalo sa: 0 poslancov**

Bod 2 – Uznesenie z predchádzajúceho zasadnutia bolo splnené.

Bod 3 – So správou z finančnej kontroly oboznámil starosta obce. Takisto oboznámil prítomných poslancov aj so stanoviskom kontrolóra k návrhu rozpočtu obce Uličské Krivé na rok 2012. V tomto stanovisku kontrolór skonštatoval, že návrh je spracovaný v súlade s platnou legislatívou a odporúča obecnému zastupiteľstvu prerokovať a schváliť. Obecné zastupiteľstvo návrh rozpočtu na rok 2012 jednohlasne schválilo.

**Hlasovanie za schválenie správy z finančnej kontroly a návrhu rozpočtu obce na rok 2012:**

**Za: 5 poslanci Proti: 0 poslancov Zdržalo sa: 0 poslancov**

Bod 4 – Návrh plánu kontrolnej činnosti na II. Polrok 2012, ktorý predložil kontrolór obce bol poslancami Obecného zastupiteľstva jednohlasne schválený.

**Hlasovanie za schválenie plánu kontrolnej činnosti na II. Polrok 2012:**

**Za: 5 poslanci Proti: 0 poslancov Zdržalo sa: 0 poslancov**

Bod 5 – V tomto bode starosta obce predložil Všeobecne záväzné nariadenie o udržiavaní čistoty, ochrane životného prostredia a zákaze vypaľovania trávy na území obce Uličské Krivé. Poslanci bez pripomienok Všeobecné záväzné nariadenie schválili.

**Hlasovanie za schválenie Všeobecného záväzného nariadenia o udržiavaní čistoty, ochrane životného prostredia a zákaze vypaľovania trávy na území obce Uličské Krivé:**

**Za: 5 poslanci Proti: 0 poslancov Zdržalo sa: 0 poslancov**

Bod 6 – V tomto bode starosta obce oboznámil prítomných poslancov, že dňa 6.7.2012 sa bude konať otvorenie budovy nového obecného úradu. Poslanci na túto akciu schválili sumu 500 € na zakúpenie tovaru. Pani Očenášová podala žiadosť na obecný úrad o odkúpenie pozemku parc. č. 255/3 – ostatné plochy o výmere 462 m2, na základe zámeru obce o predaji pozemku vyveseného na úradnej tabuli dňa 8.6.2012. Poslanci túto žiadosť prerokovali a predaj pozemku schválili za cenu 0,17 € za m2. Na základe ústneho dohovoru s p. Michalom Čokinom, starosta obce oboznámil poslancov o záujem p. Čokinu odkúpiť obecný pozemok, blízko jeho pozemku a domu. Poslanci nesúhlasili s ďalším predajom obecných pozemkov. Ďalej v tomto bode starosta obce oboznámil poslancov s návrhom spoločného festivalu v spádovej obci Ulič, na ktorom by sa každá obec reprezentovala. Tento návrh poslanci schválili. Žiadosť Miroslava Hlodinku o vrátení dane z nehnuteľnosti za roky 2010,2011 bola prerokovaná a uznaná za bezpredmetnú. V tomto bode vystúpil poslanec p. Kelemeca na návrh sťažnosti p. Zubíčka, že pri rodinnom dome p. Butalovej je zasypaná priekopa, ktorá mu v daždivom období robí škody. Poslanci nariadili starostovi obce, aby ju o tom informoval. Dňa 20.6.2012 prišla na obecný úrad žiadosť o poskytnutie príspevku pre Futbalový klub TJ Javorník. Poslanci túto žiadosť prerokovali a schválili príspevok v čiastke 300 €. V tomto bode poslanci prejednávali a schválili nákup palivového dreva pre obecný úrad.

**Hlasovanie za schválenie sumy na nákupu tovaru pre akciu „Otvorenie novej budovy Obecného úradu“ v čiastke 500 €:**

**Za: 5 poslanci Proti: 0 poslancov Zdržalo sa: 0 poslancov**

**Hlasovanie za odpredaj pozemku p. Očenášovej, parc. č. 255/3 – ostatné plochy o výmere 462 m2 za cenu 0,17 € za m2:**

**Za: 5 poslanci Proti: 0 poslancov Zdržalo sa: 0 poslancov**

**Hlasovanie za odpredaj pozemku pre p. Čokinu Michala:**

**Za: 0 poslancov Proti: 5 poslanci Zdržalo sa: 0 poslancov**

**Hlasovanie za návrh spoločného festivalu v spádovej obci Ulič:**

**Za: 5 poslanci Proti: 0 poslancov Zdržalo sa: 0 poslancov**

**Hlasovanie za výšku príspevku v čiastke 300 € pre Futbalový klub TJ Javorník:**

**Za: 5 poslanci Proti: 0 poslancov Zdržalo sa: 0 poslancov**

**Hlasovanie za nákup palivového dreva:**

**Za: 5 poslanci Proti: 0 poslancov Zdržalo sa: 0 poslancov**

Týmto bol program zasadnutia obecného zastupiteľstva vyčerpaný. Starosta obce prítomným poslancom poďakoval za účasť.